Διδαχή και Διαθήκες

Το βιβλίο Διδαχή και Διαθήκες (αγγλικά: Doctrine and Covenants, συχνά αναφέρεται με τα αρχικά D&C ή D. and C.) αποτελεί μέρος του ανοικτού κανόνα των Γραφών διαφόρων ομολογιών του κινήματος των Αγίων των Τελευταίων Ημερών. Δημοσιεύθηκε αρχικά το 1835 με τον τίτλο Doctrine and Covenants of the Church of the Latter Day Saints: Carefully Selected from the Revelations of God («Διδαχή και Διαθήκες της Εκκλησίας των Αγίων των Τελευταίων Ημερών: Επιμελώς επιλεγμένες από τις Αποκαλύψεις του Θεού»). Εκδόσεις του βιβλίου εξακολουθούν να τυπώνονται κυρίως από την Εκκλησία του Ιησού Χριστού των Αγίων των Τελευταίων Ημερών και από την Κοινότητα του Χριστού (παλαιότερα η Αναδιοργανωμένη Εκκλησία του Ιησού Χριστού των Αγίων των Τελευταίων Ημερών).

Το βιβλίο αρχικά περιείχε δύο μέρη: μια σειρά μαθημάτων που παρουσίαζαν τη βασική διδασκαλία της εκκλησίας, και μια συλλογή αποκαλύψεων ή «διαθηκών» της εκκλησίας, εξ ου και ο τίτλος «Διδαχή και Διαθήκες». Ωστόσο, το τμήμα της «διδαχής» έχει αφαιρεθεί τόσο από την Εκκλησία του Ιησού Χριστού των Αγίων των Τελευταίων Ημερών όσο και από την Κοινότητα του Χριστού. Το υπόλοιπο βιβλίο περιλαμβάνει αποκαλύψεις πάνω σε ποικίλα θέματα, οι περισσότερες εκ των οποίων υπαγορεύτηκαν από τον ιδρυτή του κινήματος, Τζόζεφ Σμιθ, και συμπληρώθηκαν με υλικό που προστέθηκε κατά διαστήματα από κάθε ομολογία.

Υπήρξε διαμάχη μεταξύ των δύο μεγαλύτερων ομολογιών του κινήματος των Αγίων των Τελευταίων Ημερών σχετικά με ορισμένες ενότητες που προστέθηκαν στην έκδοση του 1876 από την Εκκλησία του Ιησού Χριστού των Αγίων των Τελευταίων Ημερών και αποδόθηκαν στον Σμιθ. Ενώ η Εκκλησία του Ιησού Χριστού των Αγίων των Τελευταίων Ημερών θεωρεί τις ενότητες αυτές ως γνήσιες αποκαλύψεις του Σμιθ,Section 132, churchofjesuschrist.org, accessed December 26, 2008. η Κοινότητα του Χριστού  παραδοσιακά αμφισβητούσε την αυθεντικότητά τους.Differences between the RLDS and LDS Doctrine and Covenants on the subject of Marriage, accessed December 26, 2008.

 Ιστορία 
σύνδεσμος=https://en.wikipedia.org/wiki/File:Book_of_Commandments.jpg|μικρογραφία|179x179εσ|
Η Διδαχή και Διαθήκες εκδόθηκε για πρώτη φορά το 1835, ως μεταγενέστερη εκδοχή του Βιβλίου των Εντολών (Book of Commandments), το οποίο είχε τυπωθεί μερικώς το 1833. Το προηγούμενο αυτό έργο περιείχε 65 πρώιμες αποκαλύψεις προς τους ηγέτες της εκκλησίας, κυρίως προς τον Τζόζεφ Σμιθ και τον Όλιβερ Κάουντερυ. Πριν όμως μπορέσουν να τυπωθούν αρκετά αντίτυπα, το τυπογραφείο και τα περισσότερα αντίγραφα καταστράφηκαν από όχλο στην αμερικάνικη πολιτεία της Μιζούρι.

Στις 24 Σεπτεμβρίου 1834, η γενική συνέλευση της εκκλησίας όρισε μια επιτροπή για την οργάνωση ενός νέου τόμου που θα περιείχε τις σημαντικότερες αποκαλύψεις. Η επιτροπή των Προεδρευόντων Πρεσβυτέρων, η οποία αποτελούνταν από τους Σμιθ, Κάουντερυ, Σίντνεϊ Ρίγκντον και Φρέντερικ Τζ. Ουίλιαμς, άρχισε να εξετάζει και να αναθεωρεί πολυάριθμες αποκαλύψεις προς ένταξη στο νέο έργο. Τελικά, η επιτροπή οργάνωσε το βιβλίο σε δύο μέρη: το μέρος της «Διδαχής» και το μέρος των «Διαθηκών».

Το μέρος της «Διδαχής» περιλάμβανε ένα θεολογικό μάθημα, γνωστό σήμερα ως Διαλέξεις περί Πίστεως (Lectures on Faith). Οι διαλέξεις αυτές αποτελούσαν σειρά δογματικών μαθημάτων που χρησιμοποιήθηκαν στη Σχολή των Προφητών, η οποία είχε πρόσφατα ολοκληρωθεί στο Κίρτλαντ του Οχάιο. Σύμφωνα με την επιτροπή, οι διαλέξεις εντάχθηκαν στη συλλογή «επειδή περιλαμβάνουν τη σημαντική διδασκαλία της σωτηρίας».See 1835 D&C, Preface.

Το μέρος των «Διαθηκών», με τίτλο Covenants and Commandments of the Lord, to his servants of the church of the Latter Day Saints («Διαθήκες και Εντολές του Κυρίου, προς τους δούλους Του στην εκκλησία των Αγίων των Τελευταίων Ημερών»), περιείχε συνολικά 103 αποκαλύψεις. Οι αποκαλύψεις αυτές «περιέχουν στοιχεία ή αρχές για τη ρύθμιση της εκκλησίας, όπως λήφθηκαν από τις αποκαλύψεις που έχουν δοθεί από την ίδρυσή της, καθώς και από παλαιότερες». Κάθε μία από τις 103 αποκαλύψεις αριθμήθηκε ως «ενότητα». Ωστόσο, ο αριθμός 66 χρησιμοποιήθηκε κατά λάθος δύο φορές· συνεπώς οι ενότητες του αρχικού έργου αριθμούνταν μόνον έως την 102.

Στις 17 Φεβρουαρίου 1835, αφού η επιτροπή είχε επιλέξει το περιεχόμενο του βιβλίου, δήλωσε ότι το τελικό έργο αντιπροσωπεύει «την πίστη μας, και λέγοντας αυτό, ταπεινά εμπιστευόμαστε, την πίστη και τις αρχές αυτής της κοινωνίας ως σώματος».

Το βιβλίο παρουσιάστηκε για πρώτη φορά στο σώμα της εκκλησίας σε γενική συνέλευση στις 17 Αυγούστου 1835. Ο Σμιθ και ο Ουίλιαμς, δύο από τους Προεδρεύοντες Πρεσβυτέρους της επιτροπής, απουσίαζαν, ενώ οι Κάουντερυ και Ρίγκντον ήταν παρόντες. Τα μέλη της εκκλησίας τότε δεν είχαν δει το χειρόγραφο της Διδαχής και Διαθηκών, καθώς είχε συνταχθεί και αναθεωρηθεί αποκλειστικά από την επιτροπή· ωστόσο, διάφορα μέλη που ήταν εξοικειωμένα με το έργο «έδωσαν μαρτυρία» για την αλήθεια του. Στο τέλος της συνέλευσης, η εκκλησία «με ομόφωνη ψήφο» συμφώνησε να αποδεχθεί τη συλλογή ως «τη διδαχή και τις διαθήκες της πίστης τους» και να προχωρήσει στις διαδικασίες εκτύπωσής της.Joseph Smith, B. H. Roberts (ed.) (1902). History of the Church 2:243–46.

Το 1835, το βιβλίο τυπώθηκε και εκδόθηκε με τον τίτλο Doctrine and Covenants of the Church of the Latter Day Saints: Carefully Selected from the Revelations of God.

Ένα αντίτυπο της Διδαχής και Διαθηκών, που ανήκε στον φωτογράφο της NASA Μ. Έντουαρντ Τόμας, ταξίδεψε στη Σελήνη και επέστρεψε το 1972 μαζί με τον αστροναύτη Τζων Γιανγκ στην αποστολή Apollo 16.Stephenson, Kathy. "Book of Mormon that traveled to the moon makes a Utah landing", The Salt Lake Tribune, 2 October 2019. Retrieved on 26 March 2020.

Παραπομπές

 Εξωτερικοί σύνδεσμοι 

 Ολόκληρο το βιβλίο στα ελληνικά, από την επίσημη ιστοσελίδα της Εκκλησίας του Ιησού Χριστού των Αγίων των Τελευταίων Ημερών